b"\n_START_ARTICLE_\nPierre Lavedan\n_START_SECTION_\nVida\n_START_PARAGRAPH_\nVa estudiar a l'\xc3\x89cole Normale Sup\xc3\xa9rieure (1906) i obtingu\xc3\xa9 despr\xc3\xa9s el doctorat (1926). Fou professor d'alguns instituts i despr\xc3\xa9s a les universitats de Tolosa, Montpeller i a la Sorbona, on fou catedr\xc3\xa0tic d'art modern (1939-55)._NEWLINE_Va ser professor a l'\xc3\x89cole des Beaux-Arts, a l'Institut d'Urbanisme de la Universitat de Brussel\xc2\xb7les, a la Universitat de Tubinga i a l'Institut d'Art et d'Arch\xc3\xa9ologie de Paris._NEWLINE_El 1942, fou nomenat director de l'Institut d'urbanisme de Paris (1942-65) i tamb\xc3\xa9 fou director de la revista La Vie Urbaine, fundada el 1919._NEWLINE_Pierre Lavedan va escriure nombrosos articles i llibres sobre hist\xc3\xb2ria de l'urbanisme, i, en general, sobre hist\xc3\xb2ria de l'art. Intervingu\xc3\xa9 en les activitats de la Fundaci\xc3\xb3 Camb\xc3\xb3 i diverses de les seves publicacions s\xc3\xb3n de tema catal\xc3\xa0. Tamb\xc3\xa9 public\xc3\xa0 sobre la hist\xc3\xb2ria de l'urbanisme a Par\xc3\xads._NEWLINE_Des de 1935 fou membre corresponent de la Secci\xc3\xb3 Hist\xc3\xb2rico-Arqueol\xc3\xb2gica de l'Institut d'Estudis Catalans."